Na temelju članka 36. stavka 13. Zakona o održivom gospodarenju otpadnom („Narodne novine“ br. 94/13 i 73/17) i članka 36. Statuta Grada Novske (''Službeni vjesnik'' broj 24/09, 47/10, 29/11, 3/13, 8/13 i 39/14) Gradsko vijeće Grada Novske na 7. sjednici održanoj 31. siječnja 2018. godine donijelo je

ODLUKUo mjerama za sprečavanje nepropisnog odbacivanja otpada i mjerama za uklanjanje odbačenog otpada na području grada Novske

**Članak 1.**

Ovom Odlukom utvrđuju se mjere za sprečavanje nepropisnog odbacivanja otpada i mjere za uklanjanje odbačenog otpada na području grada Novske.

**Članak 2.**

Mjere za sprečavanje nepropisnog odbacivanja otpada i mjere za uklanjanje odbačenog otpada su:

* postava znakova upozorenja o zabrani odbacivanja otpada na javnim površinama,
* uspostava sustava za zaprimanje obavijesti o nepropisno odbačenom otpadu i distribucija informacija o načinu na koji je moguće prijaviti nepropisno odbacivanje otpada i informacija o načinu postupanja sa komunalnim otpadom,
* distribucija letaka o načinu zbrinjavanja otpada putem isporučitelja javne usluge prikupljanja miješanog komunalnog otpada i prikupljanja biorazgradivog otpada,
* provedba redovitog godišnjeg nadzora područja grada Novske radi utvrđivanja postojanja odbačenog otpada, a posebno lokacija na kojima je u prethodne dvije (2) godine evidentirano postojanje odbačenog otpada,
* evidentiranje lokacija odbačenog otpada.

**Članak 3.**

 Sredstva za provedbu mjera iz članka 2. ove Odluke osiguravaju se u proračunu Grada Novska.

**Članak 4.**

Ova odluka stupa na snagu osmog (8) dana od objave u Službenog vjesniku.

KLASA:

URBROJ:2176/04-01-18-1

Novska, 31. siječnja 2018.

 **PREDSJEDNIK GRADSKOG VIJEĆA**

 **GRADA NOVSKE**

 **Ivica Vulić**